Document ID: 32008D0462

DECIZIA COMISIEI
din 16 iunie 2008
de exonerare a Bulgariei, a Slovaciei și a Regatului Unit de anumite obligații referitoare la aplicarea Directivei 66/401/CEE a Consiliului cu privire la Galega orientalis Lam.
[notificată cu numărul C(2008) 2664]
(Numai textele în limbile bulgară, engleză și slovacă sunt autentice)
(Text cu relevanță pentru SEE)
(2008/462/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), în special articolul 23a,
având în vedere cererile prezentate de Bulgaria, Slovacia și Regatul Unit,
întrucât:
(1)
În conformitate cu Directiva 66/401/CEE Comisia poate, în anumite condiții, să exonereze un stat membru de obligațiile privind comercializarea semințelor de plante furajere prevăzute în directiva respectivă.
(2)
Bulgaria, Slovacia și Regatul Unit au prezentat cereri de exonerare de obligațiile privind Galega orientalis Lam.
(3)
Semințele speciei respective nu sunt înmulțite sau comercializate în mod obișnuit în Bulgaria, Slovacia și Regatul Unit. Mai mult, cultivarea Galega orientalis Lam. prezintă o importanță economică minimă în țările menționate mai sus.
(4)
Cât timp aceste condiții rămân valabile, statele membre respective ar trebui exonerate de obligația de a pune în aplicare dispozițiile Directivei 66/401/CEE referitoare la materialul în cauză.
(5)
Măsurile prevăzute în prezenta decizie sunt conforme cu avizul Comitetului permanent pentru semințe și material de înmulțire agricol, horticol și forestier,
ADOPTĂ PREZENTA DECIZIE:
Articolul 1
Bulgaria, Slovacia și Regatul Unit sunt exonerate de obligația de a aplica Directiva 66/401/CEE, cu excepția articolului 14 alineatul (1), pentru Galega orientalis Lam.
Articolul 2
Decizia se adresează Republicii Bulgaria, Republicii Slovacia și Regatului Unit al Marii Britanii și Irlandei de Nord.
Adoptată la Bruxelles, 16 iunie 2008.

Labels: 17
3
6
18
15